დღეს, დაბის ცენტრალურ პარკში აღმართული 9 აპრილის მონუმენტი გვირგვინით შეამკეს მუნიციპალიტეტის საკრებულოს თავმჯდომარემ ბესიკ ესებუამ , გამგებელმა დათო გოგუამ, საკრებულოსა და გამგეობის სხვადასხვა სამსახურების , პოლიციის რაიონული სამმართველოს, ეროვნულ–განმათავისუფლებელი მოძრაობის წევრებმა, პოლიტიკური პარტიებისა და საზოგადოების წარმომადგენლებმა.   
შეკრებილებმა კიდევ ერთხელ გაიხსენეს სისხლიანი 9 აპრილი , სამშობლოს თავისუფლებისათვის თავდადებული გმირები.   
28 წელი სისხლიანი 9 აპრილიდან და 26 წელი ქვეყნის დამოუკიდებლობიდან -ამ თარიღს მიეძღვნა ,, ჩხოროწყუს მუნიციპალიტეტის კულტურის ცენტრისა და მოსწავლე-ახალგაზრდობის სახლის გაერთიანების", აფხაზეთის N10 საჯარო სკოლის მოსწავლეებისა და ადგილობრივი პოეტების მონაწილეობით მხატვრულ–ლიტერატურული კომპოზიცია, რომელიც ღია ცისქვეშ ჩატარდა.  
ღონისძიების დასრულების შემდგომ ადგილობრივი ხელისუფლების წარმომადგენლებმა 9 აპრილს მოწამლულ ზოია გრიგოლაიას საფლავთან გადაინაცვლეს, დაანთეს სანთლები და პატივი მიაგეს მის ხსოვნას.  
დღესვე დაბის ხელოვნურსაფარიან მოედანზე ჩატარდა ზოია გრიგოლაიას ხსოვნისადმი მიძღვნილი ტურნირი მინი ფეხბურთში გოგონათა შორის.